 


CONVENI REGULADOR DE SUBVENCIÓ PREVISTA NOMINATIVAMENT EN EL PRESSUPOST DE L'AJUNTAMENT DE DOSRIUS, A FAVOR DE L’ASSEMBLEA LOCAL DE LA CREU ROJA A ARGENTONA-DOSRIUS-ÒRRIUS, AMB DESTINACIÓ A LES AJUDES ECONÒMIQUES DESTINADES ACTIVITATS SOCIALS.

Dosrius, REUNITS
Per una banda, la Sra. Sílvia Garrido Galera, alcaldessa en funcions de l’Ajuntament de Dosrius.

De l’altra, el Sr. Josep Valentí Garcia Gutierrez, en la seva qualitat de president de Creu Roja Argentona-Dosrius-Òrrius.
Ambdues parts es reconeixen mútuament la capacitat necessària per atorgar aquest conveni, i en virtut d'això

EXPOSEN

I.- El Pressupost de l'Ajuntament de Dosrius per al 2024, té consignació per import de 10.000 euros en la seva partida 24.2310.48002, per atendre el finançament del projecte/activitat “activitats socials”, d’acord amb el
que estableix l'article 22.2.a) de la Llei 38/2003, de 17 de novembre, General de Subvencions, així com als articles 10 i 15 de l’ordenança general de subvencions aprovada per l’Ajuntament de Dosrius.

II.-CREU ROJA ha elaborat una memòria del projecte/activitat, que inclou les activitats de l’entitat entre 1 de gener de 2024 i 31 de desembre de 2024. En la mateixa es reflecteix un pressupost total de despesa prevista per import de 10.000 euros.

III.- En data 18 de juny de 2024 la Junta de Govern Local ha aprovat la concessió directa d’una subvenció per import de 10.000 euros destinada al projecte/activitat “activitats socials”.

IV.- La concessió d'aquesta subvenció s’emmarca en allò que estableix l'article 22.2.a) de la Llei 38/2003, de 17 de novembre, General de Subvencions, en els articles del 39 al 41 de les bases d’execució del pressupost municipal del 2014 i a la ordenança general de subvencions de Dosrius.

V.- Que la Creu Roja, institució humanitària de caràcter voluntari i d'interès públic, està configurada com a auxiliar i col·laboradora de les administracions públiques en les activitats humanitàries i socials impulsades per les mateixes.

VI.- Que entre els fins estatutaris de la Creu Roja figura la promoció i la col·laboració d'accions de benestar social de serveis assistencials i socials, la prevenció i reparació de danys ocasionats per sinistres, calamitats públiques, conflictes, malalties i epidèmies i en general, l'exercici de tota funció social i humanitària, compatible amb l'esperit de la institució. Tot això sota els principis d'Humanitat, Neutralitat, Independència, Voluntarietat, Unitat, Universalitat, i Imparcialitat.

VII.- Que a l’emparament del RD 415/1996, sobre l'actualització de les normes d'ordenació de la Creu Roja i dels estatuts de la mateixa, sobre el treball voluntari en activitats socials, la Creu Roja és una entitat ideal per contribuir al desenvolupament de la política de seguretat i reparació de l'Ajuntament de Dosrius.

VIII.- Que entre l'Ajuntament de Dosrius i l'assemblea local de la Creu Roja hi d'interès mutu per a coordinar- se per dur a terme activitats de caràcter social en els seus respectius camps d'actuació per tal de fer més eficaç l'atenció a diferents sectors de la població .

Vist l’exposat ambdues parts






ESTIPULEN

PRIMERA. - OBJECTE DEL CONVENI

És objecte d'aquest conveni la regulació d'una subvenció, prevista nominativament en el Pressupost de 2024 de l'Ajuntament de Dosrius a favor de Creu Roja a Argentona-Dosrius-Òrrius, per al finançament de la activitats socials.

SEGONA. - ACTIVITAT SUBVENCIONADA I FINANÇAMENT

CREU ROJA ARGENTONA DOSRIUS ORRIUS es compromet a la realització de les següents activitats en l’àmbit de serveis socials:

1. Realitzar una campanya publicitària per a la captació de voluntaris i realitzar el seu enquadrament com a voluntaris de la Creu Roja.

2. Capacitar el voluntariat en els diferents àmbits perquè pugui desenvolupar correctament les tasques i projectes acordats.

3. Organitzar, realitzar i coordinar els següents projectes i activitats:

· Atenció a les demandes puntuals d’emergència social amb els recursos humans i materials dels que disposa l’entitat. (Gent gran, persones amb disminució, etc..).

· Participar, dins els Plans d’emergència municipal, en l’articulació de mecanismes d’intervenció i localització de recursos logístics i sanitaris, com a suport als recursos municipals. Desenvolupar accions de conscienciació de la població i de reducció de la vulnerabilitat en situació de catàstrofes i emergències sanitàries.

· Participar en campanyes, iniciatives solidàries i projectes de cooperació per al desenvolupament que s’acordin.

· Ajuts d’alimentació, a famílies en dificultat econòmica i d’acord amb els criteris d’assignació establerts conjuntament (Serveis Socials Bàsics de Dosrius i Creu Roja).

· Ajuts de productes de Parafarmàcia (Bolquers), adreçats a les persones en situació de vulnerabilitat social a la població, d’acord amb els criteris d’assignació establers per Serveis Socials Bàsics de Dosrius i Creu Roja.

· Qualsevol altra activitat, programa o servei que es pugui desenvolupar de mutu acord amb l’ajuntament.

L'import de la subvenció de l'Ajuntament s'eleva a 10.000 euros.

Aquesta subvenció és compatible amb la percepció d'altres subvencions, ajudes, ingressos o recursos per a la mateixa finalitat, procedent d'altres Administracions o ens públics o privats. Tanmateix l’import total de les subvencions rebudes per a la mateixa finalitat no podrà superar el cost total del projecte/activitat a desenvolupar.

TERCERA.- ACCEPTACIÓ DE LA SUBVENCIÓ

S’entendrà acceptada la subvenció amb la signatura d’aquest conveni per part del beneficiari.

QUARTA. - ACTUACIÓ SUBVENCIONADA I TERMINI DE REALITZACIÓ

	Anualitat
	codi
	Destinació
	import

	
2024
	
	
activitats socials
	
10.000€



Se subvencionen específicament despeses derivades de l’activitat per a la qual es sol·licita l’ajut i s’estableix com a termini d’execució de l'activitat el que va des de l’01 de gener de 2024 fins a 31 de desembre de 2024

CINQUENA. - OBLIGACIONS DEL BENEFICIARI

Constitueixen obligacions del beneficiari, el compliment de les quals haurà d'acreditar:

a) No estar incurs en prohibició per a l'obtenció de la condició de beneficiari de l'article 13 de la Llei 38/2003, de 17 de novembre, General de Subvencions, i estar al corrent de les seves obligacions fiscals amb l'Ajuntament.
b) Estar al corrent en el compliment de les seves obligacions tributàries i enfront de la Seguretat
Social.
c) Complir l'objectiu, executar el projecte o realitzar l'activitat subvencionada, i acreditar-lo
conforme al que estableix a la clàusula vuitena d'aquest conveni.
d) Comunicar a l'Ajuntament de Dosrius l'obtenció d'altres subvencions o ajudes finalistes que financin les mateixes activitats subvencionades.
e) Sotmetre's a les actuacions de comprovació i seguiment de l'activitat i de control financer que poguessin realitzar els diferents serveis de l'Ajuntament.
f) Els beneficiaris hauran de fer constar la col·laboració de l’Ajuntament en l’execució del projecte o de l’activitat, en tota la documentació impresa i en els cartells o mitjans electrònics o audiovisuals.
g) Els documents de qualsevol mena justificatius de l’aplicació dels fons rebuts, s’hauran de conservar per un període no inferior als 6 anys, comptadors des de la finalització del termini de presentació de justificacions.

SISENA. – AVANÇAMENTS I FORMA DE PAGAMENT

Es podrà sol·licitar un avançament de la subvenció (fins a un màxim del 75%) quan l’entitat justifiqui per escrit les seves dificultats per afrontar les primeres despeses. La bestreta podrà ser sol·licitada com a màxim fins el 30 de setembre de l’any de signatura del conveni.

El pagament de la subvenció es realitzarà pel total de la subvenció (quan no s’hagi sol·licitat avançament) i per la resta de l’import de la subvenció (quan s’hagi sol·licitat avançament) un cop efectuada la preceptiva justificació per part de l’entitat beneficiària, que s’haurà de fer sempre dins els terminis i condicions marcats per a la mateixa i que s’expliciten al present conveni.

SETENA. - ÒRGAN GESTOR

Té la condició d'òrgan gestor d'aquesta subvenció la regidoria de serveis socials de l'Ajuntament de Dosrius.

Qualsevol tràmit relacionat amb aquesta subvenció es gestionarà a través de l'esmentat òrgan gestor.

VUITENA.- JUSTIFICACIÓ.

El termini màxim de justificació serà  el 31 de  març de  2025. S'haurà de presentar a l'òrgan gestor el compte justificatiu de les despeses que comprendrà la següent documentació:



1. Memòria justificativa subscrita pel beneficiari o el seu representant indicativa de les activitats desenvolupades, del compliment de les condicions imposades i dels resultats obtinguts.

2. Relació subscrita pel beneficiari o el seu representant expressiva de la totalitat de les despeses i inversions derivades de l'activitat, degudament desglossades i detallades, amb un mínim del 40% en la compra de aliments i productes de parafarmàcia i amb un 60 de salari i despesa directa de l’activitat, (Salari, combustible, assegurança, manteniment vehicle, etc..)  i a la qual s'acompanyarà relació d'originals o còpia de les factures i despeses per import igual o superior al de la subvenció atorgada. Les còpies dels justificants o despeses només seran admissibles quan hagin estat degudament acarades per funcionari adscrit a l'àrea o servei gestor de la subvenció, previ examen i estampillat de l'original. Caldrà acreditar el pagament de les despeses imputades a la subvenció dins el període d’execució de les actuacions i si és el cas, el percentatge d’imputació de cada factura que s’imputa a aquesta subvenció 

3. Declaració subscrita pel beneficiari o la seva representant relativa a la inexistència d'altres subvencions o ajudes que hagin obtingut per a la mateixa finalitat o, si escau, esment exprés dels altres ingressos o ajudes que hagin finançat l'activitat, amb indicació d'import o procedència.

Els models per a la justificació es poden trobar al web de l’Ajuntament de Dosrius, www.dosrius.cat

NOVENA. – INFRACCIONS.

Procedirà el reintegrament de la subvenció conforme a allò disposat en el Títol II de la Llei 38/2003, de 17 de novembre, General de Subvencions,  els Títol III i IV de l’ordenança general de subvencions de Dosrius i l’article 40.12 de les bases d’execució del pressupost municipal  2014.
2. Seran responsables de les infraccions els beneficiaris que realitzen les conductes tipificades.\
3. Les infraccions se sancionaran amb multa fins al triple de la quantitat indegudament obtinguda, aplicada o no degudament justificada. La multa serà independent de l’obligació de reintegrament.

DESENA. - DURADA DEL CONVENI.

El present conveni entrarà en vigor l'endemà de la seva signatura i desplegarà els seus efectes fins que s'hagi realitzat l'activitat subvencionada i es justifiqui el seu finançament, com a màxim a 31 de desembre de 2024.

L'anterior és sense perjudici dels procediments de reintegrament o sancionadors que pogués haver-hi, i de les obligacions que incumbeixin al beneficiari, així com del deure de conservació de documents que li imposa la vigent legislació.

ONZENA.- NATURALESA DEL CONVENI I LEGISLACIÓ APLICABLE.

Aquest Conveni té naturalesa jurídic-administrativa.

En allò no previst en aquest conveni serà d'aplicació la Llei 38/2003, de 17 de novembre, General de Subvencions i el seu Reglament, aprovat per Reial decret 887/2006, de 21 de juliol, l’ordenança general de subvencions aprovada per l’Ajuntament en data 24 de desembre de 2009 i vigent fins a la seva modificació o derogació, les bases d’execució de pressupost municipal i la resta de legislació de Règim Local reguladora de subvencions públiques i de procediment administratiu.

Les qüestions litigioses que sorgeixin en aplicació del present conveni seran resoltes en via administrativa per l'òrgan competent i, si s’escau, davant la jurisdicció contenciós-administrativa.




DOTZENA. – PROTECCIÓ DE DADES PERSONALS

Les parts es comprometen a complir adequadament i en tot moment les disposicions contingudes en el Reglament General de Protecció de Dades (Reglament UE 2016/679), d'ara endavant RGPD i en la Llei Orgànica 3/2018 de Protecció de Dades Personals i Garantia dels Drets Digitals, així com en altres normes vigents o que en el futur puguin promulgar sobre aquesta matèria, i es compromet a deixar indemne a l'altra part de qualsevol responsabilitat que es pogués declarar com a conseqüència de l'incompliment de les obligacions que, en matèria de protecció de dades de caràcter personal, els afecten a cadascuna de les parts.

Si per a l'execució del que preveu Conveni, les parts han d'accedir o tenir accés a les dades personals del què és responsable l'altra part, es comprometen a tractar les dades personals referides amb estricte compliment del deure de confidencialitat i a utilitzar-les exclusivament en els termes i a fi de donar compliment al que preveu el present Conveni. Les parts no faran servir aquestes dades per a finalitats diferents a les previstes en aquest Conveni, ni en els seus annexos, ni les comunicarà a terceres persones, ni tan sols per a la seva conservació.

De produir-se el referit accés, les parts es comprometen a adoptar les mesures de seguretat establertes en l'article 32 del RGPD, així com observar i adoptar les mesures tècniques i organitzatives de seguretat necessàries o convenients per a assegurar la confidencialitat, secret i integritat de les dades personals a les quals tinguin accés, així com evitar la seva alteració, pèrdua, tractament o accés no autoritzat, atès l'estat de la tecnologia, la naturalesa de les dades emmagatzemades i els riscos a què estiguin exposats, tant si provenen de l'acció humana o del medi físic o natural.

Un cop finalitzat el present Conveni, les dades seran destruïdes íntegrament o retornades a la part que sigui responsable de les mateixes, o al fitxer o fitxers que s'hagués accedit, així com els diferents suports o documents en què aquestes dades puguin constar.

TRETZENA.- L’ajuntament de Dosrius i CREU ROJA, vetllaran pel bon funcionament dels projectes i el seguiment d’aquest Conveni. Per a tal fi constituiran una comissió de seguiment amb la següent composició:

Per part de l’ajuntament de Dosrius:

· L’alcaldessa Silvia Garrido Galera o persona en qui delegui.
· La Regidora de Serveis Socials o persona en qui delegui.
· La tècnica referent de serveis socials o persona en qui delegui.

Per part de l’assemblea Local de la Creu Roja:

· El President de l’assemblea Local de la Creu Roja o persona en qui delegui.
· El tècnic referent de l’assemblea Local de la Creu Roja.

Ambdues parts reconeixen aquesta Comissió com a vàlida per realitzar funcions de seguiment, coordinació i control.


I en prova de conformitat, se signa el present conveni.




Per l'Ajuntament :	Per L’entitat:

L’alcaldessa en funcions,	El president de de l’Assemblea Local de l
Creu Roja a Argentona-Dosrius-Òrrius
   Sílvia Garrido Galera                                                       Josep Valentí García Gutiérrez





                                           

                                              El secretari de l’ajuntament
	Sergi de Diego i Mas

